
DR.31.3.2015                                                                      1  

 

 

MALAYSIA 

DEWAN RAKYAT  

PARLIMEN KETIGA BELAS 

PENGGAL KETIGA  

MESYUARAT PERTAMA  

Selasa, 31 Mac 2015 

Mesyuarat dimulakan pada pukul 10.00 pagi 

DOA 

[Timbalan Yang di-Pertua (Datuk Haji Ismail bin Haji Mohamed Said)  

mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Tuan Che Mohamad Zulkifly bin Jusoh [Setiu] minta Menteri Sumber Asli dan 
Alam Sekitar menyatakan status Projek Rancangan Tebatan Banjir Sungai Setiu yang 
dijangka akan dimulakan pada suku tahun kedua pada tahun 2015 dan disiapkan pada 
penghujung tahun 2018. 
 

  Menteri Sumber Asli dan Alam Sekitar [Dato’ Dr. James Dawos Mamit]: 
Terima kasih Tuan Yang di-Pertua. Untuk makluman sahabat saya Yang Berhormat Setiu, 
Rancangan Tebatan Banjir ataupun RTB Lembangan Sungai Setiu, Jabatan Pengairan dan 
Saliran atau JPS telah pohon RM200 juta dalam permohonan ini untuk projek baru tahun 
2015. Ia harus bermula pada suku tahun kedua tahun ini dan dijangka siap penghujung 
tahun 2018 tetapi malangnya EPU tidak meluluskan peruntukan ini. 

Walaupun ia demikian, JPS memohon di dalam Rancangan Malaysia Ke-11 empat 
komponen projek menaik taraf Sungai Setiu, menaik taraf Sungai Guntong, lencongan 
ketiga, lencongan Sungai Setiu dan komponen keempat lencongan Sungai Calok. Dipohon 
dalam RMKe-11 ini ialah sebanyak RM110 juta. Rancangan memulihkan koridor sungai di 
Lembangan Sungai Setiu juga telah pun dipohon di dalam RMKe-11 RM33 juta. Ini adalah 
harapan kami di kementerian agar empat komponen termasuk pemulihan koridor sungai di 
lembangan Sungai Setiu diluluskan supaya projek ini boleh diteruskan untuk rakyat di 
kawasan Parlimen Setiu. Sekian terima kasih. 

Tuan Che Mohamad Zulkifly bin Jusoh [Setiu]: Yang Berhormat Menteri, masalah 
tebatan banjir ini sebenarnya berlaku sudah lama dan pada tahun 2005 pernah berlaku 
banjir sehingga tujuh kali perpindahan. Masalahnya kalau kita tidak buat rakyat ini, pada 
mereka wakil rakyat ini kalau bahasa Kelantan dan Terengganu dipanggil wakil rakyat yang 
tidak ‘rak’. Jadi saya tidak tahulah kenapa EPU tidak luluskan. Kita ada bagi penekanan 
ataupun tidak kepada projek yang telah lama disuarakan di Parlimen ini sendiri sebab kalau 
ikutkan saya pernah menulis surat kepada Menteri sendiri tetapi sampai sekarang pun tidak 
ada jawapan. Saya minta status. Kalau ada jawapan, kemungkinan saya akan cuba 
uruskan dengan pihak EPU. Akan tetapi inilah masalah kerana pada rakyat... 

Timbalan Yang di-Pertua [Datuk Haji Ismail bin Haji Mohamed Said]: Masalah 
saya, soalan. 

Tuan Che Mohamad Zulkifly bin Jusoh [Setiu]: Ada sudah masuk sedikit soalan 
itu. Jadi soalan saya, saya mintalah pihak kementerian ini melihat kepada permasalahan 
yang telah berlarutan ini sejak sekian lama dengan mempercepatkan tempoh pelaksanaan 
projek tersebut. Bagi menyelesaikan tuntutan para nelayan, petani dan juga penduduk 
setempat. Jadi, kena lebihkan dan tingkatkan usaha yang sepatutnya. Terima kasih. 



MALAYSIA DEWAN RAKYAT PARLIMEN KETIGA BELAS PENGGAL KETIGA MESYUARAT PERTAMA Selasa, 31 Mac 2015 Mesyuarat dimulakan pada pukul 10.00 pagi DOA [Timbalan Yang di-Pertua (Datuk Haji Ismail bin Haji Mohamed Said) mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. 1. Tuan Che Mohamad Zulkifly bin Jusoh [Setiu] minta Menteri Sumber Asli dan Alam Sekitar menyatakan status Projek Rancangan Tebatan Banjir Sungai Setiu yang dijangka akan dimulakan pada suku tahun kedua pada tahun 2015 dan disiapkan pada penghujung tahun 2018. Menteri Sumber Asli dan Alam Sekitar [Dato' Dr. James Dawos Mamit]: Terima kasih Tuan Yang di-Pertua. Untuk makluman sahabat saya Yang Berhormat Setiu, Rancangan Tebatan Banjir ataupun RTB Lembangan Sungai Setiu, Jabatan Pengairan dan Saliran atau JPS telah pohon RM200 juta dalam permohonan ini untuk projek baru tahun 2015. Ia harus bermula pada suku tahun kedua tahun ini dan dijangka siap penghujung tahun 2018 tetapi malangnya EPU tidak meluluskan peruntukan ini. Walaupun ia demikian, JPS memohon di dalam Rancangan Malaysia Ke-11 empat komponen projek menaik taraf Sungai Setiu, menaik taraf Sungai Guntong, lencongan ketiga, lencongan Sungai Setiu dan komponen keempat lencongan Sungai Calok. Dipohon dalam RMKe-11 ini ialah sebanyak RM110 juta. Rancangan memulihkan koridor sungai di Lembangan Sungai Setiu juga telah pun dipohon di dalam RMKe-11 RM33 juta. Ini adalah harapan kami di kementerian agar empat komponen termasuk pemulihan koridor sungai di lembangan Sungai Setiu diluluskan supaya projek ini boleh diteruskan untuk rakyat di kawasan Parlimen Setiu. Sekian terima kasih. Tuan Che Mohamad Zulkifly bin Jusoh [Setiu]: Yang Berhormat Menteri, masalah tebatan banjir ini sebenarnya berlaku sudah lama dan pada tahun 2005 pernah berlaku banjir sehingga tujuh kali perpindahan. Masalahnya kalau kita tidak buat rakyat ini, pada mereka wakil rakyat ini kalau bahasa Kelantan dan Terengganu dipanggil wakil rakyat yang tidak 'rak'. Jadi saya tidak tahulah kenapa EPU tidak luluskan. Kita ada bagi penekanan ataupun tidak kepada projek yang telah lama disuarakan di Parlimen ini sendiri sebab kalau ikutkan saya pernah menulis surat kepada Menteri sendiri tetapi sampai sekarang pun tidak ada jawapan. Saya minta status. Kalau ada jawapan, kemungkinan saya akan cuba uruskan dengan pihak EPU. Akan tetapi inilah masalah kerana pada rakyat... Timbalan Yang di-Pertua [Datuk Haji Ismail bin Haji Mohamed Said]: Masalah saya, soalan. Tuan Che Mohamad Zulkifly bin Jusoh [Setiu]: Ada sudah masuk sedikit soalan itu. Jadi soalan saya, saya mintalah pihak kementerian ini melihat kepada permasalahan yang telah berlarutan ini sejak sekian lama dengan mempercepatkan tempoh pelaksanaan projek tersebut. Bagi menyelesaikan tuntutan para nelayan, petani dan juga penduduk setempat. Jadi, kena lebihkan dan tingkatkan usaha yang sepatutnya. Terima kasih.